छह गांवों का बिजली बिल बकाया, ले गए ट्रांसफार्मर
केंद्र व राज्य सरकार की योजनाएं चलाने के बावजूद आदिवासी व गरीब ग्रामीणाें को बुनियादी सुविधा के लिए तरस रहे है। सरकार के द्वारा किए वादों के मुताबिक गांव में बिजली ताे पहुंची। एक बत्ती कनेक्शन भी मिला लेकिन गांव में बिल जमा नहीं हुआ तो जिम्मेदार अधिकारियों ने बिना सूचना दिए बिजली काटकर ट्रांसफार्मर निकलवा लिए। हजारों ग्रामीण अंधेरे या चिमनी के उजाले में रात गुजार रहे हैं। बोर्ड और लोकल परीक्षा की तैयारी कर रहे कुछ विद्यार्थी को रात की बजाय दिन में ही पढ़ाई करना पड़ रहा है। करीब 6 दिनों से केसला ब्लॉक के चिचवानी, बड़छापड़ा, जामुनडोल, पिपरियाकलां, चीछा, बाेरखेड़ा के ग्रामीणों को परेशानी उठाना पड़ रही है।
कंपनी के जिम्मेदार अधिकारियों से समस्या को लेकर चर्चा की तो उन्होंने बकाया राशि जमा नहीं होने तक बिजली नहीं मिलने का कहा। ग्रामीणों ने कहा जनपद पंचायत सीईओ और एसडीएम सहित कलेक्टर को शिकायत करेंगे।
बिजली विभाग से मिले आंकड़ों के मुताबिक चिचवानी में 2.45 लाख, बोरखेड़ा में 5.7 लाख, बड़ छापड़ा में 4.5 हजार रुपए बाकी है। गांवों में 148 बिजली उपभोक्ता है।
कंपनी के कर्मचारियों ने चिचवानी से दो और बोरखेड़ा, बड़छापड़ा से एक-एक ट्रांसफार्मर निकालकर ले लेकर गए। सरपंच गायत्री बाई पति रघुवीर धुर्वे और कालूराम कलमे ने बताया बिना किसी को सूचना दिए ट्रांसफार्मर निकालकर ले गए। सूचना देते ताे उधार करके राशि जमा कराने कोशिश करते।
hin_Deva hin_Deva hin_Deva hin_Deva hin_Deva